Københavns Adresseavis, 1775-05-31
Videre udsætter Selskabet for de her i Kjøbenhavn nu anlagde Fri=Skoler følgende Premier, der ligeledes skal vindes skoleviis, nemlig : En Premie paa 20 Rdlr. for det beste og fineste Linned=Spind i største Mængde af een og samme Haand. En Premie paa 10 Rdlr. for det næst beste og fineste, ligeledes Linned=Spind, i næst største Mængde, En Premie paa 15 Rdlr. for det beste Uld=Spind i største Mængde af een og samme Haand. Og endelig En Premie paa 5 Rdlr. for næst beste, ligeledes Uld Spind, i næst største Mængde. Fjerdedelen af den vundne Premie skal tilhøre og komme det Barn tilgode, der haver forfærdiget det belønnede Spind, og det øvrige af Premien skal uddeeles til de beste og dueligste Spindersker eller Spindere i samme Skole, i Forhold til deres udviste Flid og Konst, hvilken Uddeeling Selskabet overlader til enhver Skoles Patroner. Prøver af ethvert Priis=Spind, i det mindste af 2 Pd. Garn, maa forevises, og paalidelige Attester medfølge, hvormeget af disse Spind af lige Godhed er spunden af een og samme Haand. Den Skole, der vinder en Premie for et Slags Spind, være sig enten ulden eller linned, skal derfor ikke udelukkes fra at kunde tage Deel i Belønningen for det andet Slags Spind. Priis=Spindet maa være indleveret inden November Maaneds Udgang dette Aar. Endelig udsætter Selskabet efterfølgende Premier for det ved Hr. Kansellieraad Wilde i Helsingør til de Fattiges Beste indrettede Linned=Spinderie. For beste Spind i største Mængde af en Haand, 10 Rigsdaler. For næst beste i næst største Mængde, 6 Rdlr. For det beste derefter, paa samme Vilkaar, 4 Rdlr. Premierne vindes alle ved indbyrdes Kappen af dette Spinderie alene. De ere forfaldne paa samme Tid, som de for ovenmeldte Stiftelse udsatte. Men Priis=Arbeidets Bedømmelse og Premiernes Tilkjendelse overlader Selskabet til Spinderiets Direksion, og udbetaler Belønningerne efter sammes Anmeldelse, dog maa af Priis=Arbeidet tilsendes Selskabet Prøver, ei mindre end 1 Pund for hver Premie. Selskabet agter overalt at beholde af hvert Priis=Spindet Knæk, for at see Aar fra Aar, hvorledes Spinderierne tiltager i Fiinhed. 17. For de best dannede og best syede saa kaldede Randers Handsker, paa hvad Sted i Dannemark de end maatte være forfærdigede, ikke mindre end 8 Dosin, Selskabets større, Sølv=Medalje eller 20 Rdlr. For de fleste næst beste ikke mindre end 4 Dosin, den mindre Sølv=Medalje eller 10 Rdlr. Halvdelen af den forelagde Mængde maa være Mands og den anden halve Deel Fruentimmer=Handsker, samt af hver Slags den ene halve Deel have den glatte og den anden halve Deel Kiødsiden vendt udad. Handskerne maa være forfærdigede i een Fabrik, eller af een Mester, og med hans Merke eller Stempel paa hver Handske forsynet, hvilket med Attester maa beviisliggjøres. Priis=Arbeidet maa være leveret og Premie æsket inden October Maaneds Udgang 1775. Vedkommende vilde merke, at Selskabet for Fremtiden, dette Aar undtagen, ikke giver Premie til den Fabrik eller Mester, som forhen haver vundet nogen, med mindre at Skind, Dannelse og Syening er merkelig bedre, og at derfor et halv Dosin efterlades Selskabet til Sammenligning i Fremtiden; thi Premien udsættes mere for Arbeidets Fuldkommenhed, end for Mængden. 18. For den største Mængde af de beste Houers gjorte heri Landet, i Herding og Dannelse lig de engelske, tjenlige til Plantasie=Brug for Kolonierne i Vestindien. For den største Mængde, ikke mindre end til Dosin, Selskabets mindre Guld=Medalje, eller 500 Rdlr. For de næst beste, ligeledes ikke mindre end til Dosin, 25 Rd. Ved Forfærdigelsen maa lagttages: 1) At Herdingen er saaledes tempereret, at Houerne hverken springer eller lægger sig, naar de i Arbeidet treffer paa steenig Grund. 2) At endeel af det forlangte Priis=Arbeide er af adskillig Størrelse, til Voxnes saavel som Halvoxnes Brug. 3) At det indsendte er stemplet med Fabrikens eller Mesterens hele Navn, Tilnavnet i fulde Bogstaver. 4) At Priis=Arbeidet fremsendes uden Anstrygning.